‎(ซีรีส์สารคดีจาก NETFLIX)
‎ขณะนี้เป็นเวลาหกโมงครึ่ง ‎ของวันพุธที่ 27 พฤษภาคม
‎เราจะมีข่าวล่าสุดและข่าวกีฬา ‎มาให้คุณในอีกสักครู่
‎(ซูริก สวิตเซอร์แลนด์ ‎27 พฤษภาคม 2015)
‎เรากำลังติดตามเรื่องราว ‎ซึ่งเกี่ยวพันในระดับโลก
‎ฟีฟ่า
‎องค์กรหลายพันล้านดอลลาร์ ‎ที่กำกับดูแลวงการฟุตบอล
‎กำลังลุกเป็นไฟ
‎ระเบิดลง แผ่นดินไหวสะเทือน ‎ที่สหพันธ์ฟุตบอลนานาชาติ
‎ในเดือนพฤษภาคมปี 2015 ‎องค์กรฟีฟ่าเริ่มพังทลาย
‎ในชั่วโมงที่ผ่านมาเจ้าหน้าที่หลายคน ‎ในคณะผู้กำกับดูแลฟุตบอลโลก
‎ซึ่งก็คือฟีฟ่า ถูกจับข้อหาต้องสงสัยว่าทุจริต
‎มีข่าวออกมาว่ามีคนถูกจับ
‎คาเก้าอี้ที่ซูริก
‎ได้แก่สมาชิกอาวุโสของคณะกรรมการบริหารฟีฟ่า
‎และเจ้าหน้าที่บางคน
‎เราเพิ่งได้ข้อมูลมาเมื่อไม่กี่ชั่วโมงนี้
‎แต่คุณรู้อะไรเกี่ยวกับการจับกุมครั้งนี้บ้าง
‎นี่เป็นการสืบสวนของเอฟบีไอ
‎พวกเขาบุกเข้าไปในโรงแรมเบาร์ออแลค ‎ซึ่งปกติฟีฟ่าใช้เข้าพัก
‎และคนพวกนี้คือบุคคล
‎ที่ไม่เพียงแค่นั่งอยู่ในตำแหน่งสูงๆ ‎ของชนิดกีฬาที่ใหญ่ที่สุดในโลก
‎แต่ยังเรียกได้ว่าเป็นธุรกิจที่ใหญ่ที่สุดด้วย
‎ภายในรถคันนี้ หนึ่งในนั้นถูกนำตัวไป
‎ทุกไม่กี่นาที ‎เราจะได้รับแจ้งว่ามีคนถูกจับอีกแล้ว
‎เราทำงานกันอย่างหนักมายาวนาน ‎เพื่อควบคุมทุกอย่าง
‎เพื่อให้ช่วงเวลานี้จะได้เกิดขึ้นอย่างเรียบร้อย
‎ผมจำได้ว่าผมกำลังขับรถจากบ้านไปฟีฟ่า
‎และผมได้รับโทรศัพท์ที่บอกว่า
‎"เราควรมาเจอกัน ‎เพราะเราเกิดเรื่องใหญ่แล้ว"
‎(ตำรวจ)
‎เป็นวันที่ยากลำบากมาก แย่ที่สุดเลยครับ
‎มีหลายคนที่ผมรู้จักคุ้นเคยกันเพิ่งถูกจับไป
‎แต่เรายังไม่รู้ว่าหนักหนาแค่ไหน ‎จนเราได้เห็นคำฟ้อง
‎ซึ่งก็อีกหลายชั่วโมงต่อมา
‎(นิวยอร์ก สหรัฐอเมริกา)
‎หลังจากนั้นไม่นาน
‎กระทรวงยุติธรรมก็ประกาศคำฟ้อง
‎ซึ่งจะมีอยู่กี่ชื่อก็ว่าไป
‎แต่ในนั้นมีชื่อดังๆ ในคณะกรรมการบริหารอยู่ด้วย
‎หลักๆ ก็คือคนที่ตัดสินใจ
‎ว่าประเทศไหนจะได้เป็นเจ้าภาพฟุตบอลโลก ‎พวกผู้บริหารองค์กรนี้
‎เรามาที่นี่เพื่อแถลงคำฟ้อง ‎และการจับกุมบุคคลให้แก่สาธารณชนทราบ
‎ซึ่งเป็นส่วนหนึ่งของการสืบสวนอันยาวนาน ‎ในการติดสินบนและการทุจริต
‎ในวงการฟุตบอล
‎ครั้งแรกที่คุณอ่านคำฟ้อง คุณจะแบบ "เดี๋ยวนะ"
‎คุณไม่ได้แค่บอกว่าคนพวกนี้เป็นคนทำ
‎แต่คุณกำลังบอกเป็นนัย ‎ว่าฟีฟ่าเป็นผู้รับผิดชอบเรื่องนี้
‎คำฟ้องทั้ง 47 คำฟ้องต่อบุคคลเหล่านี้
‎มีข้อหาการกรรโชก ‎การฉ้อโกงผ่านสื่ออิเล็กทรอนิกส์
‎และการสมคบคิดกันฟอกเงิน ‎เป็นระยะเวลาสองทศวรรษ
‎ท่าทีที่ลอเรตต้า ลินช์กับจิม โคมีย์พูดถึงฟีฟ่า
‎พวกเขาใช้ข้อหาซึ่งปกติจะใช้กับมาเฟีย
‎หรือแก๊งค้ายาชาวเม็กซิกัน
‎ถ้ากระทรวงยุติธรรมสหรัฐฯ ‎ตราหน้าว่าฟีฟ่าเป็นคณะอาชญากรรม
‎ก็เท่ากับจบเห่แล้ว
‎องค์กรจะล่มสลาย
‎ไม่มีใครอยู่เหนือกฎหมายได้
‎พวกเขาไปนิวยอร์ก ‎เพื่อส่งสารถึงฟุตบอลนานาชาติ
‎"คุณไม่กวาดบ้านคุณซะที เราเลยจะมากวาดให้"
‎นี่คือมหกรรมการโกงระดับฟุตบอลโลก
‎และวันนี้เราจะควักใบแดงให้ฟีฟ่า
‎จู่ๆ ม่านที่คลุมองค์กรนี้อยู่ก็เลิกขึ้น
‎แล้วเราก็ได้เห็นว่ามีการทุจริต
‎มีการหาเงินหาทอง ‎หาผลประโยชน์ใส่ตัว มีความโลภ
‎การเล่นการเมือง ‎และการแทงข้างหลังกันมากมาย
‎เบื้องหลังสิ่งที่พวกเขาเรียกว่า "ครอบครัวฟีฟ่า"
‎- คุณแบลตเตอร์ ‎- คุณแบลตเตอร์
‎คุณจะลาออกไหมคุณแบลตเตอร์
‎และเซปป์ แบลตเตอร์เป็นหัวหน้าครอบครัวนั้น
‎เขาเป็นเจ้าพ่อฟุตบอล
‎ในสายตาเขา ไม่มีใครแตะต้องเขาได้
‎ในรัฐบาลส่วนใหญ่ ถ้ารองประธานาธิบดีสองคน
‎กับสมาชิกคณะกรรมการบริหารถูกฟ้องร้อง
‎ประธานาธิบดีจะขอลาออก ‎หรือถูกบีบให้ลาออกแล้ว
‎ทำไมผมต้องลาออกด้วย
‎การลาออกก็เหมือนการบอกว่า
‎ผมคือผู้ต้องรับผิดชอบต่อทุกอย่างที่เกิดขึ้นน่ะสิ
‎การทุจริตคือโรคที่ระบาดในฟีฟ่า ‎มานานหลายทศวรรษ
‎จนกระทั่งถึงการล่มสลายในปี 2015
‎พวกเขามีหน้าที่สำคัญในทุกระดับ
‎ตั้งแต่การสร้างสนามฟุตบอลให้เด็กๆ ‎ในประเทศกำลังพัฒนา
‎ไปจนถึงการจัดการแข่งขันฟุตบอลโลก
‎พวกเขาควรเป็นผู้ที่รักษากฎ ‎ที่ทำให้ฟุตบอลสุจริตเที่ยงธรรม
‎และปกป้องบูรณภาพของฟุตบอล
‎แต่พวกเขากลับนำความเสื่อมเสีย ‎มาสู่ธุรกิจฟุตบอลทั่วโลก
‎เพื่อประโยชน์และเพื่อความร่ำรวยของตัวเอง
‎แต่นั่นมันไม่จริง เรื่องนี้ถูกกุขึ้นมา
‎สถาบันนี้ไม่ได้ทุจริต ‎ไม่มีการทุจริตในวงการฟุตบอล
‎(ใบแดงให้ฟีฟ่า)
‎เขาไม่ได้ทำอะไร ‎เพื่อหยุดรถไฟหัวกระสุนขบวนนี้เลย
‎สำนึกของผมนั้นชัดเจน
‎เพราะผมไม่อาจรับผิดชอบต่อเรื่องนี้ได้
‎ฟีฟ่ากลายเป็นพิษร้าย
‎ฟีฟ่ากลายเป็นองค์กรอาชญากรรม
‎งานที่ผมทำไว้ในฟีฟ่าเป็นงานที่ดี
‎ลุยเลยฟีฟ่า
‎ฉันไม่รู้เลยว่าพวกเขามีอำนาจขนาดไหน
‎ฉันไม่รู้เลยว่าพวกเขาควบคุมรัฐบาล ธนาคาร
‎ฉันแค่คิดว่า "อ้อ คนพวกนี้เป็นคนตั้งกฎ"
‎การเป็นสมาชิกของฟีฟ่า
‎เหมือนการอยู่ในสวนลับที่คุณจะไม่อยากจากไป
‎มันมีระเบียบที่เป็นอันรู้กันว่าคุณจะทำอะไรก็ได้
‎คุณเป็นเจ้าแห่งจักรวาลกีฬา
‎และในหลายๆ กรณีก็มีอำนาจ ‎มากกว่านักการเมืองและคนอื่นๆ เสียอีก
‎เพราะนักการเมืองมาแล้วก็ไป ‎แต่คุณนั่งอยู่ในตำแหน่งนั้นปีแล้วปีเล่า
‎เกี่ยวกับการออกหมายจับครั้งนี้
‎นี่คืออีกหนึ่งความพยายามของสหรัฐฯ
‎ที่พยายามจะขยายอำนาจไปยังประเทศอื่น
‎กาตาร์
‎เราทุกคนต่างก็แปลกใจและตกใจ
‎ปฏิกิริยาในทันทีของผมคือพวกเขาจ่ายเงินซื้อ
‎ผู้คนโจมตีเรา ผู้คนโจมตีฟีฟ่า
‎โจมตีมาอย่างไม่เคยมีมาก่อน ‎ทั้งซ้ายขวาหน้าหลัง
‎ชื่อผมจะถูกแปะอยู่กับคำว่าทุจริตตลอดไป
‎นี่คือเรื่องราวในประวัติศาสตร์ของฟีฟ่า
‎ซึ่งก็คือส่วนหนึ่งของประวัติศาสตร์ฟุตบอล
‎และประวัติศาสตร์การทุจริตที่หยั่งรากลึก
‎ในที่ต่างๆ ทั่วโลก
‎จนถึงขณะนี้มันยังคงเป็น
‎ข่าวฉาวของการทุจริตในวงการกีฬา ‎ครั้งใหญ่ที่สุดที่เคยมีมา
‎ฟีฟ่าได้รับสิทธิพิเศษในการกำกับดูแล ‎เกมกีฬาที่ยิ่งใหญ่ที่สุดในโลก
‎กีฬาที่คนมักจะตกหลุมรักตั้งแต่ยังเป็นเด็กน้อย
‎และรักไปตลอดชีวิต
‎แต่พวกเขาอยู่ในตำแหน่งสำคัญ
‎ที่มีหน้าที่ปกป้องคุณค่าของกีฬานี้
‎บางทีมันก็มีความสุขกว่ามาก
‎ถ้าไม่ต้องรับรู้ความสกปรกโสมม ‎ที่เกิดขึ้นในวงการฟุตบอล
‎แล้วก็แค่รักในเกมนี้
‎สนับสนุนทีมชาติของเรา ‎ด้วยความไร้เดียงสาและความรัก
‎แต่ในขณะเดียวกัน
‎ผู้ที่สนับสนุนฟุตบอลส่วนใหญ่ ‎ก็รู้สึกได้เมื่อมีบางสิ่งไม่ถูกต้อง
‎(รัสเซีย)
‎แฟนบอลทั่วไปอยากดูฟุตบอล
‎แฟนบอลทั่วไปอยากไปดูบอลโลก
‎พวกเขาอยากเห็นฮีโร่ของพวกเขาเล่น ‎แฟนๆ โรนัลโด้และแฟนๆ เมสซี่
‎พวกเขาไม่สนเรื่องการต่อสู้ในฟีฟ่า
‎พวกเขารู้ว่าฟีฟ่าทุจริต แล้วก็เอียนเต็มแก่
‎คำถามก็คือ
‎ทำไมแฟนๆ ต้องสนใจ ‎เรื่องการติดสินบนในวงการกีฬาด้วย
‎เราควรสนใจ เพราะกีฬา ‎ยังสร้างภาพลวงตาให้โลกเข้าใจอยู่
‎ว่ามันเป็นสิ่งที่ดี สิ่งที่ยุติธรรม ‎สิ่งที่บันเทิง สิ่งที่ใสสะอาด
‎ซึ่งมันไม่ใช่ แต่ภาพลวงตานี้ยังคงอยู่
‎ถ้าเราไม่ต่อสู้กับการทุจริตในวงการกีฬา ‎เราก็ไม่ควรต่อสู้กับการทุจริตใดๆ เลย
‎เพื่อให้เข้าใจว่าการทุจริตหยั่งรากลึกในฟุตบอล
‎ในที่ต่างๆ ทั่วโลกแค่ไหน
‎จำเป็นอย่างยิ่งที่ต้องกลับไปดูจุดกำเนิดฟีฟ่า
‎ฟีฟ่าก่อตั้งโดยสมาคมฟุตบอลยุโรป ‎เจ็ดสมาคมในปี 1904
‎โดยทั้งหมดเป็นมือสมัครเล่น ‎ไม่มีเงินมาเกี่ยวข้องเลย
‎และมันมีอุดมการณ์อยู่ ที่จะมาแข่งกีฬากัน
‎พวกเขาอยากให้ฟุตบอลเป็นพลังที่ดี
‎(ฟุตบอลโลกชายโดยฟีฟ่าปี 1938)
‎หลายทศวรรษที่ฟุตบอล ‎แพร่กระจายไปทั่วโลกราวปรากฏการณ์
‎แม้ว่าฟีฟ่าจะเล็กเพียงแค่นั้นมานาน
‎คือมันตั้งอยู่ที่อาคารสำนักงาน ‎ในเมืองซูริกมานานมาก
‎และไม่มีสำนักงานใหญ่เป็นของตัวเองด้วยซ้ำ
‎มันเป็นองค์กรมือสมัครเล่น
‎จนถึงปี 1974
‎ตอนนั้นประธานฟีฟ่า
‎คือผู้บริหารฟุตบอลที่มีชื่อเสียงของอังกฤษ
‎ชื่อสแตนลีย์ เราส์
‎ผู้ซึ่งต่อมาถูกชาวบราซิล โจเอา ฮาเวลันจ์ท้าชิง
‎ผมอยากพูดไว้ตรงนี้
‎ว่าผมนับถือสแตนลีย์มาก
‎และเมื่อคุณลงเลือกตั้ง
‎คุณไม่ได้กลายเป็นศัตรูกัน คุณเป็นคู่ต่อสู้ชั่วคราว
‎โจเอา ฮาเวลันจ์เป็นคนบราซิล ‎ที่โด่งดังที่สุดในโลก
‎เขาเป็นนักกีฬาว่ายน้ำโอลิมปิก
‎เขาเป็นประธานสมาพันธ์กีฬาบราซิล
‎เขามีความสนใจกีฬาอย่างแท้จริง
‎เขาตระหนักว่าความรู้ที่เขามีเกี่ยวกับกีฬา
‎อาจเปลี่ยนมาเป็นอำนาจทางการเมืองได้
‎เขาได้รับการบอกกล่าวเรื่องการเมืองในฟีฟ่า
‎เขาเห็นว่ามีโอกาส
‎จริงๆ แล้วมันจะไม่เป็นการดีต่อฟุตบอลไหม
‎ถ้าบราซิลได้ตำแหน่งนี้
‎ผมไม่ทราบ ผมคงจะกังวลหน่อย
‎ทำไมถึงกังวลครับ
‎จากมุมมองที่ผมเห็นว่าพวกเขา…
‎มีทัศนคติต่อฟุตบอลและกีฬาต่างจากเรามาก
‎สแตนลีย์ เราส์ทำผิดพลาดครั้งใหญ่
‎และตัดสินใจผิดในเวทีระดับนานาชาติ
‎โดยเฉพาะเรื่องที่เขามีทัศนคติที่ยอมรับ
‎นโยบายแบ่งแยกสีผิวในแอฟริกาใต้
‎และการเป็นสมาชิกฟีฟ่าของพวกเขา
‎(เฉพาะคนผิวขาว)
‎เขาไม่ได้เป็นที่รักในแอฟริกา
‎ผู้คนมองว่าสแตนลีย์ เราส์ ‎เป็นส่วนหนึ่งของจักรวรรดิอังกฤษ
‎ที่ขัดขวางความก้าวหน้าของประเทศในแอฟริกา
‎ที่กำลังต่อสู้เพื่อเอกราช
‎ฮาเวลันจ์พูดว่า
‎"หากนโยบายแบ่งแย่งสีผิวยังคงอยู่
‎ถ้าผมได้รับเลือก แอฟริกาใต้จะถูกฟีฟ่าแบน"
‎ฮาเวลันจ์ต่อสู้ในการเลือกตั้ง ‎ที่หักเหลี่ยมเฉือนคมกันมาก
‎จุดนี้เองที่การเมือง ‎ซึ่งอาจเป็นการเมืองจริงๆ แทรกเข้ามา
‎สมาคมฟุตบอลแต่ละประเทศ
‎มีหนึ่งเสียงในการเลือกตั้งประธานฟีฟ่า
‎มีผู้มีสิทธิ์ออกเสียงอยู่ทั่วโลก
‎โดยเฉพาะในแอฟริกา
‎และโจเอา ฮาเวลันจ์เข้าใจดี ‎ว่าถ้าอยากจะชนะการเลือกตั้ง
‎มันไม่เสียหายถ้าคุณจะสัญญาต่อคนเหล่านั้น
‎ว่าจะมีการให้ทรัพยากร
‎ให้เงินเพื่อไปพัฒนาฟุตบอล ‎ในประเทศของพวกเขา
‎แล้วแน่ละว่าก็มีข้อสงสัย
‎ว่าเขามีเงิน ไหนจะห่อพัสดุที่โด่งดังนั่น
‎ซองสีน้ำตาลพวกนั้น
‎อาจถูกส่งไปให้เหล่าตัวแทน ‎ที่โรงแรมในแฟรงก์เฟิร์ต
‎ในช่วงก่อนการประชุม
‎แน่นอนว่ามันเป็นเช่นนั้น ‎มันต้องเกิดขึ้นแน่นอน
‎(การประชุมฟีฟ่า 11 มิถุนายน 1974)
‎(เซอร์สแตนลีย์ เราส์)
‎ท่านตัวแทนทั้งหลาย ‎คุณฮาเวลันจ์ได้รับ 68 เสียง
‎เซอร์สแตนลีย์ เราส์ 52 เสียง
‎ประธานคนใหม่ของฟีฟ่าคือคุณฮาเวลันจ์
‎การเลือกโจเอา ฮาเวลันจ์เข้ามา ‎ถือเป็นจุดผกผันของฟีฟ่า
‎นักอุตสาหกรรมชาวบราซิลคนนี้
‎มาแทนที่กรรมการ ‎สมาคมฟุตบอลอังกฤษรุ่นเก๋าคนดัง
‎คาดไม่ถึงและน่าตกใจมาก
‎การเข้ามาที่ฟีฟ่าของฮาเวลันจ์นี่
‎เป็นสัญลักษณ์ของการเข้ามาของทุนนิยมในฟีฟ่า
‎ในแง่ที่ตัวตนของมันเปลี่ยนไป
‎จากการเป็นเหมือนสโมสรในหมู่เพื่อน
‎ชาวยุโรปที่สนใจเกมกีฬานี้มาก
‎กลายมาเป็นธุรกิจ
‎ไม่นานหลังจากได้รับเลือกเป็นประธานฟีฟ่า
‎ผมก็มีโครงการ ‎ที่ทะเยอทะยานสองโครงการในใจ
‎โครงการเหล่านี้จะเป็นประโยชน์ ‎ต่อเยาวชนและประเทศโลกที่สามที่สุด
‎ฮาเวลันจ์ให้คำสัญญา
‎ว่าจะพัฒนาให้มากขึ้น โดยเฉพาะในแอฟริกา
‎แต่ปัญหาคือฟีฟ่ามีเงินไม่มากพอ
‎ที่จะทำโครงการพวกนี้
‎และนั่นคือตอนที่เซปป์ แบลตเตอร์มาเข้าร่วม
‎ในเดือนตุลาคมปี 74 ฟีฟ่าติดต่อผมและพูดว่า
‎"ฮาเวลันจ์กำลังหาคนที่สามารถพัฒนาฟุตบอลได้"
‎ผมได้ยินว่า "ฟีฟ่า"
‎ผมบอกว่า "ฉันขอโดดเข้าฟีฟ่าละ"
‎ผมไปพบกับฮาเวลันจ์
‎ผู้ชายตัวสูงใหญ่
‎เทียบกับผมก็เป็นคนสูงได้ไม่ยาก
‎ผมก็ประมาณเมสซี่ 170 รึ 169 เซ็นต์
‎ใครๆ เลยเป็นคนสูงได้ไม่ยาก
‎แล้วเขาก็มองผม แล้วก็พูดว่า
‎"คุณอยากทำงานกับผมไหม"
‎ผมก็บอกว่า "อยากครับ ท่านประธาน"
‎จับมือ
‎แล้วเขาก็พูดว่า "ผมจ้างคุณ"
‎จากนั้นผมก็ได้ในสิ่งที่ผมต้องการ
‎นั่นคือการทำงานเพื่อฟุตบอลในวงการฟุตบอล
‎แต่ในการพัฒนาฟุตบอล ผมทำเองไม่ได้
‎ผมต้องการความช่วยเหลือ
‎ฟีฟ่าไม่มีเงิน
‎ดังนั้นสิ่งที่ผมทำก็คือ
‎ผมติดต่อโคคา-โคล่า
‎ผมทำแผนไปนำเสนอ
‎แล้วก็มีผู้ชายคนหนึ่งพูดว่า
‎"ผมฟังสิ่งที่คุณพูดมาแล้ว
‎แต่สรุปว่าคุณจะขายโค้กให้ผมได้กี่ขวด"
‎ผมบอกว่า " มันไม่ใช่เรื่องของการขายโค้ก
‎แต่เป็นเรื่องของการที่สององค์กรใหญ่
‎สามารถร่วมกันทำเพื่อประโยชน์ของเยาวชน"
‎ดังนั้นในปี 1976 เราจึงจัดงานแถลงข่าว
‎เพื่อประกาศการสนับสนุนครั้งใหญ่ ‎จากบริษัทโคคา-โคล่า
‎ให้แก่ฟีฟ่าเพื่อโครงการพัฒนา ‎และจัดการแข่งขันระดับเยาวชน
‎(ฟีฟ่า การแข่งขันเยาวชนโลก ‎ชิงถ้วยโคคา-โคล่า)
‎เขาเป็นคนแรกที่นำ
‎วิธีการหาเงินสนับสนุนเข้ามาให้โครงการพัฒนา
‎นี่เป็นเรื่องใหม่มาก ถือเป็นการปฏิวัติเลย
‎โคคา-โคล่าสนับสนุนโครงการฟีฟ่าโคคา-โคล่า
‎นั่นคือชื่อที่เขาตั้ง
‎นี่คือจุดเริ่มต้นของฟีฟ่ายุคใหม่
‎และพอเราได้โคคา-โคล่ามาแล้ว
‎เจ้าอื่นๆ ก็ตามมา
‎อาดิดาสบอกว่า "เราจะให้อุปกรณ์กีฬา"
‎แล้วเราก็ทำสัญญากับสายการบินเคแอลเอ็ม
‎และนี่คือสิ่งที่เกิดขึ้นในสี่ปีแรก
‎ที่ฮาเวลันจ์ดำรงตำแหน่ง
‎พวกเขาขายสปอนเซอร์กันมหาศาลเป็นครั้งแรก
‎หลังจากนั้นเราก็เริ่มเห็นยี่ห้ออื่นๆ
‎เริ่มเอาตัวเองมาผูกกับฟุตบอล ‎เพื่อเป็นสปอนเซอร์ฟุตบอลโลกปี 78
‎(โค้กเพิ่มพลังชีวิต)
‎มันทำให้ฟีฟ่าได้เงินแบบถล่มทลาย
‎ฟุตบอลกลายเป็นสินค้า
‎จากนั้นมันก็อัตโนมัติ คุณเข้าไปแตะการเมือง
‎(อาร์เจนติน่า '78 ขอต้อนรับ ‎โคคา-โคล่า)
‎(ฟีฟ่า ฟุตบอลโลกปี 1978)
‎ผมมั่นใจว่าอาร์เจนตินา ‎จะเป็นเจ้าภาพฟุตบอลโลกที่ยอดเยี่ยม
‎ในทางเศรษฐกิจนี่เป็นประเทศที่ร่ำรวย
‎และมีเงื่อนไขที่เหมาะสมในแง่การเงิน
‎ที่จะจัดฟุตบอลโลกได้สมบูรณ์แบบ
‎ฟุตบอลโลกปี 78 เป็นช่วงเวลาที่น่าจดจำมาก
‎ในประวัติศาสตร์การกีฬาและการเมือง
‎เพราะมันเป็นโอกาสของฟีฟ่า
‎ที่จะเริ่มสยายปีกออกไปในเชิงการเงิน
‎และยังเป็นโอกาสของฟีฟ่า
‎ที่จะได้คลุกคลีกับนักการเมือง ‎ประเภทที่อาจจะต่ำช้าที่สุด
‎เท่าที่คุณจะนึกออกเลย
‎อาร์เจนตินาในปี 1976 ถูกยึดครอง
‎โดยกลุ่มทหารฟาสซิสต์ที่โหดร้ายทารุณ
‎พวกเขาเป็นผู้ลงมือในการกระทำป่าเถื่อน ‎และการหายตัวไปของผู้คน
‎นายพลวิเดล่า ชายหน้าตายผู้นี้ ‎เป็นผู้ปกครองอาร์เจนตินาในขณะนั้น
‎รัฐบาลทหารรวบตัวพวกผู้คัดค้าน
‎จับใส่เครื่องบินและเฮลิคอปเตอร์
‎แล้วเอาไปโยนทิ้งไว้ที่ริโอเดลาพลาตา
‎พวกเขาบดขยี้ผู้ที่เห็นต่าง
‎มันเป็นช่วงเวลาที่น่ากลัว ‎ในประวัติศาสตร์โลกสมัยใหม่อย่างแท้จริง
‎การปกครองแบบเผด็จการคือหายนะของประเทศ
‎มันทำให้เราเจ็บปวด
‎แต่ฟุตบอลโลกก็ไม่ได้ถูกระงับ
‎ทั้งที่ประเทศมีปัญหาทางเศรษฐกิจสารพัด
‎คำพูดของท่านประธานาธิบดี ‎สำหรับเราแล้วยิ่งย้ำให้มั่นใจ
‎ดังนั้นเราจึงกลับไป ‎ด้วยความพอใจและมีความสุขมาก
‎มีคำศัพท์ใหม่ไว้เรียกวิธี ‎ที่ระบอบการปกครองที่โหดร้ายหรืออยุติธรรม
‎ใช้ทำให้ตัวเองดูสวยหรู
‎หรือชะล้างภาพลักษณ์ของตัวเอง ‎ผ่านการผูกโยงกับฟุตบอล
‎คำศัพท์ใหม่ที่ว่าคือการฟอกด้วยกีฬา
‎การใช้กีฬาเข้ามาฟอกภาพลักษณ์ของตัวเอง
‎ตัวอย่างที่โด่งดังที่สุดไม่ใช่อาร์เจนตินา
‎แต่เป็นโอลิมปิกฮิตเลอร์ปี 1936 ที่เบอร์ลิน
‎ฟุตบอลโลกที่อาร์เจนตินา ‎เป็นสำเนาขอโอลิมปิกปี 1936
‎เราขอเรียกร้องให้นักฟุตบอล ผู้ชม
‎และสื่อทุกสำนักในโลกให้คว่ำบาตรการแข่งขัน
‎มีการรณรงค์ครั้งใหญ่เพื่อคว่ำบาตรงานนี้ ‎แต่ไม่มีประเทศใดทำ
‎(อาร์เจนตินา 78)
‎อาร์เจนตินา
‎(อาร์เจนตินาปี 78)
‎อาร์เจนตินาผ่านเข้ารอบชิงชนะเลิศ ‎ด้วยทีมที่ยอดเยี่ยม
‎หนึ่งในดาวเด่นคือมาริโอ เคมเปส ‎ที่ลงเล่นโดยถุงเท้ารูดลงมากองอยู่ที่ข้อเท้า
‎ในแบบที่ดูจี๊ดจ๊าดมาก ผมยาว
‎เขาเลี้ยงบอลผ่านสามผู้เล่น ‎ก่อนจะเดาะบอลข้ามผู้รักษาประตู
‎ดูแล้วหัวใจแทบหยุดเต้น
‎แล้วอาร์เจนตินาก็ชนะฟุตบอลโลก
‎ตอนนั้นเป็นช่วงเวลาแห่งความสุข ‎ในฐานะชาวอาร์เจนตินาครั้งแรกที่ผมจำได้
‎เราเปลี่ยนจากความสุขสุดขีดสู่ความเศร้า
‎เมื่อเรามารู้หลังสิ้นสุดยุคเผด็จการ
‎ถึงทุกอย่างที่เกิดขึ้นในช่วงหลายปีนั้น
‎ว่าเราถูกใช้เป็นหุ่นเชิดยังไง
‎ผมปล่อยไว้อย่างนั้น
‎เพราะมันคือกีฬาไม่ใช่การเมือง
‎การแข่งถูกจัดอย่างดี
‎มีระเบียบวินัยที่สุด ‎และเป็นฟุตบอลโลกที่ยอดเยี่ยม
‎ฮาเวลันจ์พูดเองว่า ‎ไม่ควรเอาฟุตบอลไปปนกับการเมือง
‎ฟีฟ่าเป็นองค์กร ‎ที่ไม่เลือกข้างและไม่เกี่ยวกับการเมือง
‎โจเอา ฮาเวลันจ์ ‎จัดการแข่งขันฟุตบอลโลกรอบสุดท้าย
‎ที่สนามกีฬาอนุสรณ์สถานเดอนูเนซ
‎ซึ่งห่างจากคุกของ ‎โรงเรียนทหารเรืออาร์เจนตินาแค่ 500 เมตร
‎ที่ซึ่งผู้คัดค้านการปกครองเผด็จการ ‎ถูกทรมานและถูกฆ่า
‎"เพราะผมไม่ยุ่งกับการเมือง"
‎คุณเข้าใจไหม
‎แต่เขากลับเล่นการเมืองประเภทที่แย่ที่สุด
‎ประเภทที่สนับสนุนระบอบเผด็จการ
‎ตอนนี้การฟอกด้วยกีฬาเป็นเรื่องใหญ่
‎และเมื่อมองย้อนกลับไปดูฟุตบอลโลกปี 1978
‎โอลิมปิกปี 1936
‎กับตอนนี้
‎ผมว่ามันยิ่งน่ากังวลใจมากขึ้น
‎กีฬาปล่อยให้ตัวเองถูกซื้อได้
‎โดยรัฐบาลที่มีปัญหาสิทธิมนุษยชน
‎แทนที่จะใช้พลังเพื่อต่อต้านเรื่องนั้น
‎และเราอาจพูดได้ว่า
‎อาร์เจนตินาเป็นเจ้าตำรับในการทำเช่นนั้น
‎(ซูริก สวิตเซอร์แลนด์)
‎ในเรื่องราวของประวัติศาสตร์ ‎การทุจริตที่หยั่งรากในฟีฟ่า
‎มีช่วงเวลาแห่งบาปแรกเริ่ม
‎ช่วงเวลาที่มีคนทำสิ่งทุจริต ‎แล้วจากนั้นมันก็กลายเป็นโรคที่แพร่อยู่ข้างใน
‎และดูเหมือนว่าช่วงเวลา ‎หลังจบฟุตบอลโลกที่อาร์เจนตินา
‎คือหนึ่งในช่วงเวลาเหล่านั้น
‎มีคนที่เชื่อว่าฮาเวลันจ์ควรได้รับการยอมรับ
‎ว่าได้สร้างมรดกอันยิ่งใหญ่ ‎ให้แก่ฟุตบอลและฟีฟ่า ซึ่งยังเป็นที่ถกเถียงกัน
‎แต่เขาถูกฮอร์สต์ แดสเลอร์ทำให้เสียคน
‎เจ้าของอาดิดาสชาวเยอรมัน
‎เราผลิตรองเท้า 15,000 คู่ ‎ซึ่งเป็นสายการผลิตหลักของเรา
‎และในจำนวนนี้ยังมีลูกบอล 500 ลูกต่อวัน
‎อาดิดาสมีความสัมพันธ์ ‎ที่ถักทอเกี่ยวพันกับฟีฟ่าอย่างยิ่งยวด
‎และฮอร์สต์ แดสเลอร์ก็มีอำนาจและมีอิทธิพลมาก
‎ย้อนไปหลายทศวรรษในตอนนั้น
‎(ผู้สนับสนุนฟุตบอลโลกปี 1974 ‎อย่างเป็นทางการ อาดิดาส)
‎มันเกือบจะเหมือนว่าจำนวนครั้งที่อาดิดาส ‎ปรากฏในทีวีเมื่อมีเรื่องเกี่ยวกับฟุตบอลโลก
‎เป็นตัวสะท้อนถึงอิทธิพลที่อาดิดาสมีอยู่ที่เบื้องหลัง
‎และเรื่องก็เป็นไปในทำนองที่ว่า ‎อาดิดาสกำลังทำการตลาดทั้งหมด
‎ให้แก่ฟุตบอลโลกปี 1982 ที่สเปน
‎และฮอร์สต์ แดสเลอร์ ‎ระบุการจ่ายเงินลงในสัญญาให้ฮาเวลันจ์
‎เพื่อให้แน่ใจว่าพวกเขาได้สิทธิ์แน่ๆ
‎ซึ่งก็คือการติดสินบนนั่นเอง
‎แล้วโจเอา ฮาเวลันจ์ ประธานฟีฟ่า
‎ก็รับเงินค่าสิทธิ์การตลาดนั้นไป
‎แล้วแดสเลอร์ก็เริ่มคิดหาวิธีอื่น ‎ในการติดสินบนฮาเวลันจ์
‎เพื่อให้สามารถควบคุมสิทธิ์ได้โดยไม่มีกำหนด
‎เพราะเขารู้ว่ามูลค่าของฟุตบอล ‎จะต้องระเบิดระเบ้อแน่
‎เมื่อโทรทัศน์พัฒนาขึ้น
‎สิทธิ์แค่ให้ได้ดูการแข่งก็เพิ่มมูลค่าสูงขึ้นมากๆ
‎ฮอร์สต์ แดสเลอร์ ‎ก็เลยย้ายมาทำเพียงแค่ตลาดการกีฬาล้วนๆ
‎เขาอยากซื้อสิทธิ์ในฟุตบอลโลกจากฟีฟ่า
‎แล้วเอาไปขายให้พวกผู้ถ่ายทอดรายการกีฬา
‎แต่ฮาเวลันจ์ไม่สนใจ
‎ว่ามูลค่าตลาดที่แท้จริงของสิทธิ์นี้คือเท่าไหร่
‎สิ่งที่เขาสนใจคือ
‎และนี่คือจุดที่อะไรๆ เริ่มจะน่าเกลียด
‎แดสเลอร์จะให้เงินใต้โต๊ะให้เขาได้มากแค่ไหน
‎เพื่อแลกกับสิทธิ์นั้น
‎แดสเลอร์จึงก่อตั้งบริษัทนี้ขึ้นมา ไอเอสแอล ‎บริษัทกีฬาและสันทนาการนานาชาติ
‎และบริษัทนี้ก็เริ่มสวาปาม ‎เกือบทุกสิทธิ์ที่เกี่ยวข้องกับฟีฟ่า
‎ในตอนนั้น รูปแบบนี้เรียบง่าย ‎และทำกำไรให้ไอเอสแอลงามมาก
‎มันเป็นการซื้อสิทธิ์แบบดื้อๆ
‎คุณก็แค่ไปเสนอเงินจำนวนหนึ่งให้ฟีฟ่า
‎เพื่อแลกกับสิทธิ์การตลาดทั้งหมดของพวกเขา
‎แล้วเราจะทำอะไรกับมันก็ได้ตามที่ต้องการ
‎ซึ่งก็แน่ละว่าต้องเป็นการขายต่อเพื่อเงินที่มากขึ้น
‎ตราบใดที่มันนำเงินมาให้ ฟีฟ่าก็พอใจแล้ว
‎เพราะตัวพวกเขาเอง ‎ไม่เข้าใจว่าเราทำอะไรอยู่
‎แต่พวกเขาชอบที่มีเงินเข้ามา
‎พวกเขาใช้อำนาจเพื่อประโยชน์ของตัวเองจริงๆ
‎และผู้บงการที่อยู่เบื้องหลังทุกอย่าง ‎คือฮอร์สต์ แดสเลอร์
‎การให้ไอเอสแอลผูกขาดโดยพฤตินัย ‎เส้นทางสายชั่วร้ายเริ่มขึ้นแล้ว
‎ตอนนั้นแบลตเตอร์ไว้ใจฮาเวลันจ์เต็มที่
‎ตัวแบลตเตอร์เองก็ทำตัวให้ฮาเวลันจ์ไว้ใจ
‎เขาทำทุกอย่างเพื่อประธานคนนี้
‎ผมเป็นพยานรู้เห็นสิ่งนี้อยู่
‎ตอนนั้นผมจำได้ว่าฟีฟ่ามีสมาชิก 11 คน
‎ส่วนผมคือหมายเลข 12
‎และหมายเลข 12 ในตอนนั้น
‎เขาไม่ได้เล่น
‎เขาเป็นแค่ตัวสำรองที่ว่าถ้าในครึ่งแรก
‎ถ้ามีใครบาดเจ็บ…
‎เขาไม่เคยลงเล่น
‎ผมเลยบอกว่า "ผมไม่ได้โง่นะ
‎ที่จะเป็นเบอร์ 12 ไปตลอดชีวิต"
‎แบลตเตอร์เป็นนักการตลาดที่ทะเยอทะยานมาก
‎เขาเรียนรู้ที่จะพยายามต่อรองเพื่อไต่ระดับขึ้นไป
‎ซึ่งวิธีการก็คือ
‎การเป็นลูกน้องที่ภักดีต่อฮาเวลันจ์
‎และในปี 1981 เขาก็ได้เป็นเลขาธิการ
‎เขาจึงนับว่าเป็นผู้มีอำนาจ ‎อันดับสองรองจากฮาเวลันจ์
‎ฮัลโหล
‎และฮาเวลันจ์ก็มักจะอยู่ที่บราซิล ‎บางทีอาจจะทุกหกสัปดาห์หรือสองเดือน
‎เพื่อดูว่าอาคารยังดีอยู่ไหม
‎ดังนั้นแบลตเตอร์เรียกได้ว่า ‎ทำได้ทุกอย่างตามที่ต้องการ
‎เขาเป็นคนมีเป้าหมายชัดเจน
‎เขาเป็นแมงมุมที่คอยชักใย
‎และฮาเวลันจ์ก็พอใจกับสถานการณ์เช่นนี้
‎เขาได้เงินสกปรก เขาได้เป็นประธาน
‎เขาได้รับชื่อเสียง
‎(ฟีฟ่า ฟุตบอลโลกปี 1982)
‎ช่วงเวลาที่ผู้คนเข้าใจแล้วว่า
‎"นี่คือบุคคลที่มีอำนาจ ฟีฟ่าไม่เหมือนเดิมแล้ว"
‎คือเมื่อครั้งที่จัดฟุตบอลโลกที่สเปน ‎อย่างไม่ต้องสงสัย
‎มันมีความแตกต่างอย่างก้าวกระโดด ‎จากความมืดมนเมื่อครั้งอาร์เจนตินา
‎มาสู่ทัวร์นาเมนต์ที่เจิดจ้าที่สเปนในปี 82 ‎แม้แต่ในแง่สภาพภูมิอากาศ
‎ความจริงที่ว่ามันจัดที่สเปน
‎ที่ซึ่งการปกครองแบบเผด็จการ ‎โดยนายพลฟรังโกยาวนานสี่ทศวรรษเพิ่งจบลง
‎มันจึงเป็นสถานการณ์ ‎ที่ต่างไปจากเดิมอย่างสิ้นเชิง
‎แสงสว่างเข้ามาแทนเงามืด
‎และฮาเวลันจ์ก็พลอยเจิดจ้าไปด้วย ใช่ไหมล่ะ
‎มีแม้แต่ฉากอันโด่งดัง
‎ที่สมเด็จพระราชาธิบดีฆวน การ์โลส ‎กับฮาเวลันจ์มาถึงพร้อมกัน
‎แต่ความรู้สึกคือกษัตริย์ตัวจริงกลับเป็นฮาเวลันจ์
‎เพราะท่าทางที่ต่างกันของตัวเขากับพระองค์
‎เลยดูเหมือนกษัตริย์ในที่นั้นคือฮาเวลันจ์
‎โจเอา ฮาเวลันจ์กลายเป็นบุคคล ‎ที่ทรงอิทธิพลมากในฟีฟ่า
‎ผมไม่คิดว่าจะมีใคร ‎กล้าท้าชิงตำแหน่งประธานจากเขา
‎และฟีฟ่าก็ค่อยๆ เริ่มทำเงินก้อนใหญ่
‎ตั้งแต่เขาเป็นประธานฟีฟ่า
‎ฮาเวลันจ์ได้สร้างอาณาจักรฟุตบอล ‎มูลค่าหลายล้านดอลลาร์
‎สิ่งที่ตามมาคือชีวิตที่หรูหรา
‎และยังเริ่มเกิดวัฒนธรรม
‎ที่คนพวกนี้ทำตัวเหมือนขุนนาง
‎เดือนที่แล้วเขานั่งเจ็ต ‎ข้ามมหาสมุทรแอตแลนติกไปซูริกแล้วกลับมา
‎แค่เพื่อจะมาทักทาย
‎มันกลายเป็นเรื่องดัง ‎ว่าพวกเขามีชีวิตที่หรูหรากันมาก
‎รถที่ดีที่สุด โรงแรมที่ดีที่สุด
‎แบบใช้เงินเหมือนเศษกระดาษ
‎ตัวฮาเวลันจ์เองเกือบเหมือนจักรพรรดิในฟีฟ่า
‎เงินเกือบทั้งหมดของฟีฟ่ามาจากไอเอสแอล
‎บริษัทการตลาดที่ก่อตั้งโดยฮอร์สต์ แดสเลอร์
‎เจ้านายของอาดิดาส
‎ไอเอสแอลควบคุมสิทธิ์ทางการตลาด ‎การโฆษณาในสนามกีฬา
‎และทุกองค์ประกอบอื่นๆ ของการค้า
‎จนถึงตอนนี้เขาประสบความสำเร็จอย่างมาก ‎ในการสานสัมพันธ์กับฟีฟ่า
‎และตลอดเวลานั้น
‎ไอเอสแอลก็จ่ายเงินใต้โต๊ะให้ฮาเวลันจ์ ‎ในฐานะประธานฟีฟ่า
‎เพื่อซื้อสิทธิ์การตลาดของฟุตบอลโลก
‎ทีมงานเริ่มพูดถึงไอเอสแอล ‎"ทำไมต้องเป็นไอเอสแอลทุกที"
‎และผมถูกสื่อถามคำถามมากมาย
‎คำถามที่จะมากจะน้อยผมก็ควรตอบตามจริงน่ะนะ
‎และยิ่งนานไปเราก็พบว่า ‎มันมีบางอย่างเน่าเฟะอยู่
‎ใช่ แต่เราไม่ได้พูดออกมา
‎แบลตเตอร์รู้ว่าไอเอสแอลจ่ายเงินให้ฮาเวลันจ์
‎เพราะมีเงินหนึ่งล้านห้าแสนถูกเผลอจ่ายเข้าฟีฟ่า
‎แล้วแบลตเตอร์เห็นเข้า
‎อังกฤษ สมาคมฟุตบอล…
‎สำหรับแบลตเตอร์ นี่คือชัยชนะเล็กๆ
‎เพราะตอนนี้เขาเอามาให้ดูได้แล้ว ‎ว่าฮาเวลันจ์รับสินบน
‎นี่เป็นหลักฐานว่าฮาเวลันจ์ทุจริต
‎และนี่เป็นแค่เชอร์รี่บนเค้ก
‎เชอร์รี่สวยๆ สำหรับเซปป์ แบลตเตอร์
‎หลังจากนั้นเขาก็เริ่มเปิดเผย ‎ความทะเยอทะยานของเขา
‎(ฟีฟ่า ฟุตบอลโลกปี 1994)
‎ไม่กี่ปีต่อมา ผมรู้สึกได้ว่าเขาเริ่มร้อนใจ
‎เขาไม่มีความอดทน ‎ที่จะรอให้ฮาเวลันจ์อยากไปเอง
‎เขาแค่อยากเป็นประธาน ‎อย่างอื่นที่เหลือไม่สำคัญ
‎แบลตเตอร์รู้ว่าฮาเวลันจ์ทุจริต
‎และในที่สุดเขาก็เอาความลับนี่มาใช้
‎เขาทำข้อตกลงกับฮาเวลันจ์
‎ว่าฮาเวลันจ์จะอยู่ต่ออีกสี่ปี
‎และจะจากไปโดยดี และจะสนับสนุนเขา
‎ฮาเวลันจ์จะได้จากไปอย่างมีเกียรติ
‎ส่วนแบลตเตอร์ก็จะได้กลายเป็น ‎ประธานฟีฟ่าอย่างที่ฝันไว้
‎นี่เป็นข้อตกลงที่ชั่วร้าย
‎ภารกิจของผมในฐานะประธานฟีฟ่าจะจบลง
‎พร้อมกับฟุตบอลโลกที่ฝรั่งเศสปี 1998
‎นี่ต้องเป็นเรื่องที่น่าผิดหวังมากสำหรับฮาเวลันจ์
‎ผมเสียใจที่เขาจะจากไป
‎เพราะผมนึกภาพฟีฟ่าที่ไม่มีเขาบริหารไม่ออก
‎ยี่สิบเอ็ดปีที่ทำงานร่วมกัน ‎มันหล่อหลอมจนเป็นมิตรภาพ
‎ซึ่งตอนนี้ผมต้องขอย่อยข้อมูลนี้ให้ได้ก่อน
‎เขาไม่เคยมีความจริงใจ
‎ที่จะสนับสนุนประธานฟีฟ่า ‎คนที่สร้างเขาขึ้นมาจริงๆ
‎เรื่องของแบลตเตอร์เป็นเรื่องของคนทรยศ
‎แค่ให้พูดถึงเขาผมยังหน่ายเลย
‎เขายิงไม่เข้า
‎บราซิลเป็นแชมป์ฟุตบอลโลก
‎บักจิโอยังคงอยู่ตรงจุดโทษ
‎เขานิ่งไปเลย
‎อิตาลีเศร้าซึม ชาวบราซิลดีอกดีใจ
‎ทุกอย่างเริ่มจาก…
‎ช่วงต้นยุค 90 สมาชิกชาวยุโรป ‎ในคณะกรรมการบริหารฟีฟ่า
‎ไม่พอใจกับวิธีที่
‎ฮาเวลันจ์กับแบลตเตอร์บริหารฟีฟ่า
‎พวกเขาจึงเสนอชื่อเลนนาร์ต โยฮันส์สัน
‎เป็นผู้สมัครชิงตำแหน่งประธานฟีฟ่าในปี 1998
‎ผมยุ่งแต่เรื่องของผม
‎ผมนำเสนอโครงการผมไปตั้งแต่ครึ่งปีก่อนแล้ว
‎ทุกคนรู้จุดยืนของผม ก็เท่านั้นแหละ
‎คนรู้จักเขามากในฟีฟ่า ‎และดูเหมือนจะได้รับการสนับสนุนจากยุโรป
‎ซึ่งยังถือว่าอยู่จุดสูงสุด ‎ของปิรามิดของวงการฟุตบอลโลก
‎แบลตเตอร์จึงรู้สึกสั่นคลอนพอสมควร
‎คุณคิดยังไงกับการลงสมัคร ‎ของคุณเซปป์ แบลตเตอร์คะ
‎เขาเป็นเลขาธิการที่ดีมาก
‎เราสามารถดูบทเรียน ‎ที่ฮาเวลันจ์เคยสอนแบลตเตอร์ได้
‎ซึ่งผมคิดว่าบทเรียนที่สำคัญที่สุด ‎ที่เขาสอนไว้ก็คือวิธีนับคะแนนเสียง
‎ว่าที่จริงประเทศอื่นๆ ‎ก็มีเสียงโหวตจำนวนมากเช่นกัน
‎และเมื่อคุณต้องการคะแนนเสียง ‎นี่เป็นเรื่องคอขาดบาดตายเลย
‎นี่เป็นจุดอ่อนใหญ่ในระบบของฟีฟ่า
‎ซึ่งไม่มีใครรู้ว่าจะแก้ยังไง
‎ทุกประเทศมีหนึ่งเสียง
‎ตัวอย่างเช่นคอนเมบอล ‎สมาพันธ์ฟุตบอลอเมริกาใต้
‎ซึ่งรวมถึงบราซิลและอาร์เจนตินา
‎สองประเทศที่ยิ่งใหญ่ที่สุดในวงการฟุตบอล
‎ผู้ชนะการแข่งขันฟุตบอลโลกรวมกันหลายครั้ง
‎มีแค่สิบเสียงในการเลือกตำแหน่งประธานฟีฟ่า
‎แต่คอนคาแคฟ
‎เพราะประเทศในหมู่เกาะแคริบเบียนทั้งหลาย
‎พวกเขาจึงมีเสียง ‎มากกว่า 30 เสียงในการเลือกประธาน
‎ดังนั้นประธานฟีฟ่าทุกคนต้องทำให้พวกเขาพอใจ
‎และใครล่ะที่เป็นประธานคอนคาแคฟ ‎ตลอดหลายปีนี้
‎คนที่ชื่อแจ็ค วอร์เนอร์ไง
‎(สวนวอร์เนอร์)
‎(พอร์ตออฟสเปน ตรินิแดดและโตเบโก)
‎ในหมู่เกาะแคริบเบียนมียุคก่อนแจ็คกับหลังแจ็ค
‎ยุคก่อนแจ็ค ‎ประเทศในแคริบเบียนส่วนใหญ่จะตัวใครตัวมัน
‎ยี่สิบห้าประเทศต่างคนต่างรายงาน ‎กลับไปที่คอนคาแคฟและฟีฟ่า
‎พอแจ็คเข้ามา เขารวมแคริบเบียนเป็นหนึ่ง
‎และเขาทำให้ทุกๆ ชาติในแคริบเบียน
‎ไม่ว่าจะเป็นประเทศเล็กอย่าง ‎เติร์กส์และเคคอสหรือใหญ่อย่างคิวบา
‎ให้รู้สึกมีส่วนร่วม
‎เขาเชื่อว่าแคริบเบียน ‎ควรเป็นเจ้าภาพจัดฟุตบอลโลก
‎เขาเชื่อว่าทุกอย่างที่ยุโรปได้ ‎ที่แอฟริกาหรือเอเชียได้
‎แคริบเบียนก็ควรได้ด้วย
‎และเขาเป็นคนที่มีอิทธิพลอยู่ในมือมาก
‎ในวงการฟุตบอลในตรินิแดดและโตเบโก ‎ไม่มีอะไรเกิดขึ้นได้ถ้าไม่มีเขา
‎สิ่งที่เกิดขึ้นในฟีฟ่าตอนนี้
‎คือคุณต้องหาพันธมิตร ต้องสร้างพันธมิตร
‎และด้วยวิธีนั้นคุณมักจะได้สิ่งที่ต้องการ
‎แจ็ค วอร์เนอร์มักจะมีคู่หู
‎ตัวละครอีกตัวที่มักจะไปไหนกับเขา ‎ที่ชื่อว่าชัค เบลเซอร์
‎ตอนที่ผมเริ่มมาสนใจกับเรื่องนี้
‎ผมสังเกตว่าในขณะที่มีบทความ ‎เกี่ยวกับแจ็ค วอร์เนอร์
‎แต่กลับไม่มีใครเขียนถึงชัค เบลเซอร์
‎ถ้านี่เป็นทางเลือกอีกทางที่จะ…
‎เขาไม่ใช่คนที่เล่นฟุตบอล ‎ที่จริงเขาไม่ได้เล่นกีฬาอะไรเลย
‎เขาไม่รู้อะไรเลยเกี่ยวกับกีฬา
‎เขาสนใจงานบริหารมากกว่า
‎เขาเป็นนักธุรกิจ เขาเป็นพนักงานขาย
‎นั่นคือความสามารถอันดับหนึ่งของเขา
‎เขาเป็นโค้ชให้กับ ‎ทีมฟุตบอลของลูกๆ ในนิวโรเชลล์
‎และฉันคิดว่าเขาเห็น เขาพูดว่า ‎"มีเด็กๆ พวกนี้ที่เล่นฟุตบอล"
‎"มีคนสนใจฟุตบอลเพิ่มขึ้นมากในอเมริกา"
‎และเขาเห็นวิธีหาเงิน ‎เขามองหาวิธีหาเงินเสมอ
‎เขาทะยานจากการเป็นโค้ชทีมฟุตบอลลูกเขา
‎ไปสู่สมาพันธ์ฟุตบอล ‎ซึ่งทำให้เขาได้ตำแหน่งในคอนคาแคฟ
‎และนั่นคือตอนที่เขาสนิทกับแจ็ควอร์เนอร์
‎ชื่อของมันคือสมาพันธ์ฟุตบอล ‎อเมริกาเหนือ อเมริกากลาง
‎และแคริบเบียน
‎ทีนี้ทั้งสามภูมิภาคต่างก็มีความแตกต่างกันไป
‎ชัคช่วยให้แจ็คได้รู้
‎ว่าแคริบเบียนคือยักษ์หลับแห่งคอนคาแคฟ
‎ในแง่ของหนึ่งประเทศหนึ่งเสียง
‎และในสมาพันธ์ที่มี 40 ชาติ
‎ถ้า 25 ชาติในนั้นเป็นแคริบเบียนและจัดตั้งกันดี
‎พวกเขาควรจะนำทิศทางของสมาพันธ์ได้
‎ชัคจึงบอกว่า
‎"เราต้องคิดเรื่องโครงสร้าง ‎ที่จะส่งผลดีต่อเราจริงๆ กันแล้ว"
‎"ไปกอบโกยเงินกันเถอะ"
‎ดังนั้นในปี 1990
‎แจ็ค วอร์เนอร์ชนะการเลือกตั้ง ‎ประธานคอนคาแคฟ
‎และตั้งชัคเป็นเลขาธิการทั่วไป
‎ฉันคิดว่าตอนเขาอยู่ที่นั่น ‎เขาก็ทุจริตเหมือนที่เคยทำ
‎แต่ฉันคิดว่าเขาคงเรียนรู้จากฟีฟ่าด้วย
‎ความอยากของเขาจึงเพิ่มขึ้นมาก
‎แจ็คพึ่งพาชัคเพื่อทำสัญญากับทีวี ‎และหาเงินช่องทางอื่น
‎ที่จะสร้างความร่ำรวยให้แก่สมาพันธ์
‎และโดยเฉพาะความร่ำรวยให้ชายทั้งสองคนนี้
‎ชัคเชื่อว่าเขาควรมีส่วนได้ในทุกอย่าง
‎เหมือนพวกมาเฟีย ‎ที่ข้อตกลงใดๆ พวกเขาต้องได้ส่วนแบ่ง
‎เบลเซอร์ก็เชื่ออย่างนั้น
‎ปีที่แล้วผมได้รับหน้าที่ ‎จัดการแข่งขันใหม่สองรายการ…
‎เมื่อพวกเขารวบรวมคะแนนเสียง ‎ทั้งหมดในแคริบเบียนเพื่อชนะคอนคาแคฟ
‎สิ่งอื่นที่แบบว่าได้มาจากเรื่องนั้น
‎ก็คือเสียงโหวตจำนวนมาก
‎ซึ่งสามารถนำไปใช้กับการเลือกตั้งที่ฟีฟ่าได้
‎ใครก็ตามที่อยากเป็นประธานฟีฟ่า
‎คุณต้องเข้าหาแคริบเบียน
‎คุณต้องเข้าหาแจ็ค วอร์เนอร์ ‎เพราะเขากุมเสียงโหวตจำนวนมากไว้
‎และไม่เพียงแต่กุมไว้
‎พวกเขายังมีวินัยและภักดีต่อเขามาก
‎แบลตเตอร์เข้าใจชัดเจน
‎ว่าแจ็คมีทักษะการเจรจาที่ดีในทุกเรื่องที่เขาทำ
‎และแจ็คก็รู้
‎ว่าถ้าเลือกแบลตเตอร์ ‎แคริบเบียนจะได้รับประโยชน์มากกว่า
‎พวกเขาเลยกลายเป็น "พี่น้อง" กัน
‎แจ็ค วอร์เนอร์คงเป็นคน ‎ที่สามารถยื่นข้อเสนอให้เปลี่ยนใจได้
‎เขาเป็นคนแบบนี้
‎แต่พวกยุโรปทำแบบนั้นไม่ได้
‎ดังนั้นโยฮันส์สันจึงแพ้ตั้งแต่ต้น
‎ผมเสียใจมากกับความจริงที่ว่า ‎สำหรับยุโรป สำหรับยูฟ่า
‎มันดูเหมือนฟุตบอลที่อยู่ ‎นอกพรมแดนของพวกเขาไม่มีตัวตน
‎และทุกคนต้องปรับตัวเข้ากับยูฟ่า ‎ไม่ใช่ยูฟ่าที่ต้องปรับตัว
‎แต่นี่คือครอบครัวเดียวกัน
‎ผมมีปัญหากับเรื่องนั้น
‎เขาก็เป็นคนหนึ่งที่ขอเงิน ‎เพื่อโหวตให้เลนนาร์ต โยฮันส์สัน
‎ขอตรงๆ เลย
‎เขาสนใจดูแลแค่กระเป๋าตัวเอง
‎เขาจึงสนับสนุนแบลตเตอร์
‎แต่เราหวังว่าถึงจะเป็นเช่นนั้น ‎เราก็ยังจะผ่านไปได้และเป็นผู้ชนะ
‎และเราหวังว่ายุโรปทั้งหมดจะหนุนเรา
‎ผู้สมัครสองคน โจเซฟ แบลตเตอร์ชาวสวิส ‎กับเลนนาร์ต โยฮันส์สันชาวสวีเดน
‎เลนนาร์ต โยฮันส์สันต้องการนำ ‎กลยุทธ์ที่ใช้กับยุโรปมาใช้กับเวทีระดับโลก
‎เขาคือผู้อยู่เบื้องหลัง ‎ความก้าวหน้าของการแข่งขันในยุโรป
‎แต่คุณต้องคอยระวังหลังตลอดเวลา
‎เพราะคุณไว้ใจใครไม่ได้
‎มีน้อยคนที่ไม่คิดเผื่อไว้ว่าอาจจะเปลี่ยนความเห็น
‎(สองเดือนก่อนการเลือกตั้งประธานฟีฟ่า)
‎ข่าวฟุตบอลอื่นๆ มิเชล พลาตินี่ ‎เข้าร่วมรณรงค์หาเสียงกับเซปป์ แบลตเตอร์
‎เมื่อเช้านี้ที่ปารีส ‎เขาประกาศสนับสนุนนายแบลตเตอร์
‎ให้เป็นประธานฟีฟ่าคนต่อไป
‎แบลตเตอร์พูดกับตัวเองว่า ‎"ฉันไม่ค่อยเป็นที่ชื่นชอบ"
‎"ถึงฉันจะเป็นคนสวิสแต่ก็ไม่ค่อยเป็นที่ชื่นชอบ
‎หรือไม่ได้รับความชืนชอบเลยด้วยซ้ำ ‎ในกลุ่มสมาพันธ์ยุโรป"
‎แบลตเตอร์รู้ว่าเขาถูกมองว่า ‎เป็นนักการเมืองฟุตบอลที่ค่อนข้างทื่อ
‎เขาพูดกับตัวเองว่า "นี่คือมิเชล พลาตินี่
‎คนที่เลิกเล่นฟุตบอลแล้ว
‎คนที่ดูเหมือนจะ ‎เดินบนเส้นทางการเมืองการกีฬา"
‎"เขาอาจจะเป็นคู่สมัครที่ดีสุดๆ เลยก็ได้"
‎พลาตินี่ปฏิวัติวงการฟุตบอลฝรั่งเศส
‎เขาปฏิวัติวงการทั้งในสนามและนอกสนาม
‎เขามีเทคนิคการเล่นที่หลากหลายน่าทึ่งมาก
‎ซึ่งทำให้เขาเป็นผู้เล่นที่ไม่เหมือนใคร
‎เขาเจอกับแบลตเตอร์ ‎และประทับใจกับความขยันของเขา
‎และนั่นคือตอนที่ไอเดีย ‎เลือกแบลตเตอร์ได้พลาตินี่ผุดขึ้นมา
‎ในรายชื่อผู้เล่นที่ดีที่สุดในโลก
‎เขาเป็นหนึ่งในผู้เล่นที่อยู่ในระดับสูงที่สุด
‎เขาบอกว่า "ค่าตัวผมคือหนึ่งล้าน"
‎ผมบอกว่า "โอเค หนึ่งล้าน" จับมือกันด้วย
‎- โอเค ‎- โอเค
‎บทบาทของพลาตินี่ก็สำคัญมากในยุโรป
‎เพราะการเลือกตั้งครั้งนี้ ‎ไม่ใช่ของตายสำหรับแบลตเตอร์
‎แบลตเตอร์ไม่ใช่คนโปรด
‎ตอนที่เราคำนวณคะแนนไม่กี่เดือนก่อนการประชุม
‎แบลตเตอร์ยังตามหลังอยู่
‎ในเอเชียเสียงค่อนข้างแตก
‎มีสมาคมหลายแห่งที่สนับสนุนโยฮันส์สัน
‎เราคิดว่าสายสัมพันธ์ระหว่าง ‎แอฟริกากับยุโรปแข็งแกร่งมาก
‎และคิดว่าทุกรัฐในแอฟริกาจะโหวตให้เลนนาร์ต
‎แต่ก็มีเรื่องแปลกเกิดขึ้น
‎โอเค ยิ้มครับ
‎เดือนเมษายน แบลตเตอร์โทรหาผมและบอกว่า
‎"เอ็มมานูเอล ผมขอยืมสมองคุณหน่อย ‎ว่าจะเอาเสียงโหวตจากแอฟริกายังไงดี"
‎ผมบอกว่า "ฟังนะ คุณกำลังเจอกับคนที่แข็งแกร่ง
‎อย่างโยฮันส์สันที่มีความสัมพันธ์ใกล้ชิดกับซีเอเอฟ
‎สมาพันธ์ฟุตบอลแอฟริกา"
‎"แต่อาจมีสิ่งหนึ่งที่เราทำได้"
‎ผมบินไปแอฟริกาใต้
‎เพื่อพบประธานสมาคมฟุตบอลแอฟริกาใต้
‎ผมพูดว่า "โอลี ช่วยผมหน่อยสิ" ‎ผมพูดว่า "ฟังนะ
‎นี่คือโอกาสทองของประเทศแอฟริกาใต้
‎และของประธานอย่างคุณ ‎ที่จะได้เป็นเจ้าภาพฟุตบอลโลก"
‎"ถ้าคุณเลือกถูก เราจะรับประกันให้คุณ"
‎เขาก็พูดว่า "ถ้ามันจริง
‎ผมจะไม่เอาให้คุณแค่เสียงของแอฟริกาใต้
‎แต่จะเอาเสียงของสมาชิกโคซาฟา ‎14 เสียงมาให้พวกคุณด้วย"
‎ผมเลยพูดว่า "บิงโก"
‎ผมโทรหาเซปป์แล้วบอกว่า ‎"ฟังนะ ที่นี่เราตกลงกันได้แล้ว"
‎สิ่งสำคัญคือเงิน จะทางตรงหรือทางอ้อม
‎การให้สัญญาจะให้จัดฟุตบอลโลก ‎ก็คือสัญญาว่าจะให้เงิน
‎พันธมิตรคนสำคัญอีกคนของเซปป์ แบลตเตอร์ ‎คือโมฮาเหม็ด บิน ฮัมมัม
‎เขาเป็นนักธุรกิจชาวกาตาร์ ‎และเป็นผู้จัดการการหาเสียงของเขา
‎เป็นคนทะเยอทะยานอย่างเห็นได้ชัด
‎และเขาโดดขึ้นขบวนเลือกแบลตเตอร์ ‎ในการเลือกตั้งปี 98 เต็มตัว
‎เขาเป็นคนรวย
‎มีอิทธิพล มีอำนาจมาก
‎เขาได้สิ่งที่ต้องการเสมอ
‎บิน ฮัมมัมเป็นผู้ทำข้อตกลงที่ซื่อสัตย์มาก
‎แบลตเตอร์ได้เรียนรู้ว่าบิน ฮัมมัมสำคัญแค่ไหน
‎อะไรที่เขารับปากไว้ เขาจะทำ
‎ผมทำงานกับเขาโดยอาศัยความสัมพันธ์
‎มิตรภาพที่ผมมีต่อกลุ่มแอฟริกากับกลุ่มเอเชีย
‎เพื่อให้ได้คะแนนเสียงมากขึ้น
‎ผมทำให้เขาแบบที่ไม่เคยมีใคร ‎ทำให้เขาขนาดนั้นมาก่อนเลย
‎(ปารีส ฝรั่งเศส)
‎หลายคนพูดกันเรื่องการแลกเปลี่ยนซองสีน้ำตาล
‎ที่โรงแรมฟีฟ่า
‎หลายประเทศในแอฟริกา ‎ตัดสินใจเปลี่ยนค่ายก่อนการประชุม
‎เราได้แค่ตั้งข้อสงสัย ‎ว่าน่าจะมีเรื่องเงินเข้ามาเกี่ยวข้อง
‎มีการพูดกันมากถึงเงินก้อนโต
‎ที่ถูกส่งไปตามห้องที่โรงแรมในปารีส
‎ครับ มี
‎มี
‎- แต่คุณจะทำอะไรได้ มัน… ‎- ตกลงมันแค่ข่าวลือหรือเรื่องจริงครับ
‎ไม่ เป็นเรื่องจริง ครับ เป็นเรื่องจริง
‎(วันเลือกตั้งประธานฟีฟ่า ‎วันที่ 8 มิถุนายนปี 1998)
‎อรุณสวัสดิ์ค่ะ
‎อรุณสวัสดิ์ สบายดีไหม
‎สวัสดีครับคุณแบลตเตอร์
‎ทุกท่านครับ ขอต้อนรับสู่ปารีส ‎สู่การประชุมฟีฟ่าครั้งที่ 51
‎เพื่อไม่เสียเวลา ผมขอยกเวทีนี้ให้คุณฮาเวลันจ์
‎การเลือกตั้งจะเริ่มต้นขึ้น ณ บัดนี้
‎เรามีผู้สมัครสองคน
‎เลขาธิการฟีฟ่า คุณเซปป์ แบลตเตอร์
‎และประธานยูฟ่า คุณเลนนาร์ต โยฮันส์สัน
‎ขอบคุณครับท่านประธาน
‎ครอบครัวฟุตบอลของเราต้องการผู้นำคนใหม่
‎ตอนที่ผมหาเสียงไปทั่วโลก
‎ตอนที่ผมเจอตัวแทนจากทุกทวีป
‎ผมไม่อยากให้สัญญาเรื่องงาน การเซ็นสัญญา
‎ทัวร์นาเมนต์ เงิน หรือความช่วยเหลืออื่นใด
‎และผมไม่อยากสัญญา ‎ว่าจะให้การสนับสนุนทางการเงินกับบางสมาคม
‎ซึ่งจะได้รับการสนับสนุนโดยชอบธรรมอยู่แล้ว
‎แทนที่จะให้คำมั่นสัญญา
‎ผมพูดถึงโครงการของผมและสาระสำคัญ
‎ประชาธิปไตย ‎ความสามัคคี และความโปร่งใส
‎เรามีเวลานำเสนอ 12 นาที
‎โยฮันส์สันเอาไปสิบหรือเท่าไหร่ก็ช่างเถอะ
‎เขาพูดแล้วก็พูด
‎และเขามั่นใจมากว่าเขาจะได้รับเลือก
‎การโหวตให้ผมหมายถึงการโหวตให้ ‎ฟุตบอลที่ใสสะอาดและฟีฟ่าที่ใสสะอาด
‎การโหวตให้ผม…
‎ของผมสั้นกว่าหน่อย สั้นมาก
‎ผมเริ่มพูดว่า "พวกคุณรู้จักผมดี…"
‎ตัวผมเอง ผมต้องการสานต่องานที่พัฒนาไว้
‎ที่คุณฮาเวลันจ์กับฝ่ายบริหารของเขา
‎และที่ผมซึ่งเป็นเหมือนเครื่องมือ ‎ได้ทำในช่วงสองสามปีที่ผ่านมา
‎แล้วผมก็พูดว่า "ถ้าผมได้รับเลือก
‎ผมจะนำฟุตบอลโลกไปที่แอฟริกา"
‎แล้วก็อะไรต่างๆ จบแค่นั้น
‎ขอบคุณทุกท่านครับ
‎แล้วเราก็เริ่มขั้นตอนการเลือกตั้ง
‎แอลจีเรีย
‎อาร์เจนตินา
‎บาฮามาส
‎บาห์เรน
‎ทุกท่านครับ นี่คือผลการลงคะแนนรอบแรก
‎ผู้สมัครคนหนึ่งจะต้องได้คะแนน ‎สองในสามของคะแนนเสียงทั้งหมด
‎ซึ่งก็คือ 128 คะแนน
‎คุณโจเซฟ แบลตเตอร์
‎ได้ 111 คะแนน
‎คุณเลนนาร์ต โยฮันส์สัน
‎ได้ 80 คะแนน
‎ดังนั้นเราต้องดำเนินการลงคะแนนในรอบที่สอง
‎เพื่อนๆ ที่รัก ผมต้องขออภัย แต่ 111 ต่อ 80
‎เกมจบแล้ว ผมว่าพวกคุณไปกินมื้อเที่ยงกันเถอะ
‎ขอบคุณมาก
‎เราเข้าใจทันทีว่ามันจบแล้ว
‎อยู่ๆ แอฟริกาก็กลับหลังหัน
‎แล้วก็ยังมียุโรปบางส่วน…
‎ที่เปลี่ยนใจไม่สนับสนุนประธานของตัวเอง
‎เขาถูกหักหลัง เขาคิดอย่างนั้น
‎แต่ผมคิดว่ามันไม่เข้าท่า
‎ที่จะไปสู้ในสิ่งที่คุณรู้ตั้งแต่ต้น
‎ว่าคุณจะต้องแพ้แน่
‎ผมประหลาดใจที่คนที่ผมคุยด้วย
‎ต่างบอกว่าจะโหวตให้ผม ‎ซึ่งเห็นได้ชัดว่าหลายคนไม่ได้ทำเช่นนั้น
‎และนี่คือจุดที่ผมคิดว่า ‎แบลตเตอร์เป็นศิลปินในการจัดการเรื่องแบบนี้
‎ผมเป็นคนที่มีความสุขที่สุดในห้องประชุม
‎ผมยืนขึ้นแล้วพูดว่า
‎"ชัยชนะ พวกเราได้รับการปลดปล่อยแล้ว"
‎สิ่งที่เขามีคือเขามีความปรารถนา ‎อยากจะเป็นจุดสนใจที่ไม่รู้จักพอ
‎และสิ่งนั้นเอง
‎ที่ในที่สุดแล้วอาจเป็นตัวทำให้เขาล้มเหลว ‎แต่มันก็เปล่า
‎ทุกท่าน เชิญปรบมือให้กับ ‎เลนนาร์ต โยฮันส์สันครับ
‎และถ้าโยฮันส์สันได้รับเลือกเป็นประธานฟีฟ่า
‎เรื่องอื้อฉาวที่เรารับรู้อยู่ตอนนี้คงไม่เกิดขึ้น
‎มีปฏิกิริยาตามมาหลังจากนั้นจากยูฟ่าที่พูดว่า…
‎ผมยังจำได้
‎ผมจะไม่มีวันลืม
‎"นี่คือชัยชนะแค่ครั้งเดียว
‎แต่คุณจะไม่ได้เป็นประธานอีก ไม่มีอีกแล้ว"
‎ทุกอย่างเริ่มจากแบลตเตอร์และฮาเวลันจ์
‎และการเลือกตั้งปี 98 เป็นรากฐาน
‎ของทุกอย่างที่เกิดขึ้นหลังจากนั้น
‎เรื่องวุ่นวายที่ฟีฟ่ายังคงดำเนินต่อไป
‎เมื่อโมฮาเหม็ด บิน ฮัมมัมกล่าวหาว่า ‎เซปป์ แบลตเตอร์ทำตัวเหมือนเผด็จการ
‎รปภ.ผมอยู่ไหน
‎การบอกว่าผมติดสินบนจ่ายอะไรให้ใคร
‎ผิดมหันต์เลย
‎มีอะไรจะพูดเกี่ยวกับแบลตเตอร์ครับ
‎- ไม่มีความเห็น ‎- ทำไมไม่มีความเห็น
‎หยุดพูดว่าฟีฟ่าทุจริตซะทีเถอะ ‎ฟีฟ่าไม่ได้ทุจริต
‎ผมรู้สึกผิดหวัง เอียน และเบื่อหน่าย
‎พอก็คือพอ
‎แล้วความสัมพันธ์ของคุณกับแจ็ค วอร์เนอร์ล่ะ
‎มันแตกสลายไปแล้ว
‎ผมบอกแล้วไง ฟีฟ่าจะรู้สึกว่าสึนามิกำลังมา
‎เชื่อผมเถอะ แค่นี้ยังไม่เท่าไหร่
‎คำบรรยายโดย วราภรณ์ วราสภานนท์